ศบค. ห่วงการแพร่ระบาดในพื้นที่สมุทรปราการ ศบค.ประกาศแนวทางการจัดหาวัคซีน
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า ที่ประชุม ศปก.ศบค. ได้หารือถึงสถานการณ์ผู้ติดเชื้อในประเทศรายใหม่ โดยเฉพาะกรุงเทพฯ ที่ยังคงมีผู้ติดเชื้อรายวันสูงสุด รวมถึงจังหวัดปริมณฑล แต่ที่น่าเป็นห่วงคือ จังหวัดสมุทรปราการ เนื่องจากมีการแพร่ระบาดในทุกอำเภอทั่วทั้งจังหวัด มีคลัสเตอร์ที่พักอาศัย เป็นคอนโดมิเนียม ชุมชนตลาดเคหะบางพลี โรงน้ำแข็ง โรงงานอลูมิเนียม แคมป์ก่อสร้าง ชุมชนวัดราษฎร์โพธิ์ทอง ดังนั้นจึงอยากเน้นย้ำให้ประชาชนในพื้นที่จังหวัดสมุทรปราการและจังหวัดใกล้เคียง เพราะมีการเคลื่อนย้ายเดินทางข้ามพื้นที่ของประชาชนในพื้นที่เสี่ยง ส่วนจังหวัดนนทบุรี ยังมีรายงานใน 3 อำเภอหลัก เป็นแคมป์ก่อสร้าง ทั้งชาวไทยและชาวต่างชาติ จังหวัดประจวบคีรีขันธ์ ที่โรงงานสับปะรดกระป๋อง ปทุมธานี บริเวณตลาดสี่มุมเมือง เพชรบุรี โรงงานผลิตชิ้นส่วนอิเล็กทรอนิกส์ แต่ตัวเลขเริ่มลดลงแล้วพลเอก ณัฐพล นาคพาณิชย์ ผอ.ศปก.ศบค. ได้ทำความเข้าใจในที่ประชุมกรณีที่องค์กรปกครองส่วนท้องถิ่น(อปท.) สามารถจัดหาวัคซีนได้เอง ซึ่ง ศบค. ได้ประกาศแนวทางการจัดหาวัคซีนไปแล้วคือ ให้มีการจัดหาวัคซีนป้องกันโรคโควิด-19 ที่มีคุณภาพและเพียงพอแก่ประชาชนอย่างน้อยให้เข้ากลุ่มร้อยละ 70 ของจำนวนประชากร/ ให้สำนักงานคณะกรรมการอาหารและยาประสานส่งเสริมสนับสนุนผู้ผลิตวัคซีนป้องกันโควิด-19 ดำเนินการขึ้นทะเบียนวัคซีนให้เป็นไปอย่างคล่องตัวและมีประสิทธิภาพ และให้กรมควบคุมโรค องค์การเภสัชกรรม สถาบันวัคซีนแห่งชาติ สภากาชาดไทย ราชวิทยาลัยจุฬาภรณ์ หรือหน่วยงานของรัฐที่มีหน้าที่และอำนาจในการจัดหาในการให้บริการทางการแพทย์และสาธารณสุข แก่ประชาชนร่วมมือกันดำเนินการจัดหาวัคซีนอย่างเร่งด่วน เพื่อให้ประชาชนได้รับวัคซีนที่มีคุณภาพอย่างรวดเร็วภายใต้กฎหมายส่วน อปท. จะสามารถจัดหาวัคซีนได้โดยซื้อจาก 5 หน่วยงานที่รัฐบาลกำหนด ได้แก่ กรมควบคุมโรค องค์การเภสัชกรรม สถาบันวัคซีนแห่งชาติ สภากาชาดไทย ราชวิทยาลัยจุฬาภรณ์ แต่ไม่สามารถนำเข้าได้ด้วยตัวเอง เช่นเดียวกับเอกชนพญ.อภิสมัย กล่าวว่า กทม. ยังรายงานการติดเชื้อเป็นคลัสเตอร์ 70 คลัสเตอร์ ใน 35 เขต โดยวันนี้มีรายงานเพิ่มเติมในเขตดินแดง บริษัท ประยุทธ์ สปอร์ต ซับพลาย มีการตรวจพนักงาน 120 ราย พบติดเชื้อ 54 ราย ซึ่งทีมสอบสวนโรคได้ลงพื้นที่ปิดบริษัท เกิดวันที่ 4 - 18 มิถุนายน ผู้ที่ติดเชื้อถูกส่งตัวเข้ารับการรักษา และมีมาตรการแยกกักอย่างเหมาะสม สำหรับมาตรการป้องกันการแพร่ระบาดในแคมป์คนงานก่อสร้าง ทั่ว กทม. 50 เขต มีแคมป์คนงานที่จดทะเบียนทั้งสิ้น 409 แคมป์ มีแรงงานในระบบ 62,000 คน ซึ่งที่ผ่านมา คณะกรรมการเขต เดินตรวจพื้นที่ทำความเข้าใจกับเจ้าของแคมป์คนงาน การใช้ระบบ bubble and seal เพื่อไม่ให้มีการแพร่กระจายของเชื้อเข้าสู่ชุมชนและสามารถประกอบกิจการได้ โดยจะมีการลงพื้นที่ตรวจทุกแคมป์ในพื้นที่ เน้นแคมป์ที่แรงงานเกิน 100 คน อย่างไรก็ตาม หากสามารถควบคุมมาตรการเข้มข้นสูงสุดได้ การควบคุมการติดเชื้อน่าจะเป็นไปในทิศทางที่ดี ยอดผู้ติดเชื้อในพื้นที่ กทม. น่าจะลดลงสำหรับรายงานต่างด้าวที่ทำงานยังผิดกฎหมาย ประมาณ 200,000 คน เฉพาะในพื้นที่ กทม. ประมาณ 70,000 คน รัฐบาลพยายามนำแรงงานเข้าสู่ระบบ ดังนั้นขอความร่วมมือผู้ประกอบการ พาแรงงานไปตรวจสุขภาพและเข้าสู่ระบบได้จนถึงเดือนกันยายน 2564